section_heading: Radnja
paragraph_text: Car Uriel Septim VII je zarobljen u drugoj dimenziji, a oponaša ga vrhovni čarobnjak Jagar Tharn. Tijekom uzurpiranja trona, on nije mogao korumpirati svoju pomoćnicu, Riu Silmane, pa ju ubije. Ria se svojim moćima održava u nekakvom limbu, te igrača savjetuje kako izaći iz tamnice u kojoj se nalazi. Poslije se pojavljuje u snovima igrača dok spava, te mu govori da treba naći dijelove "Štapa Kaosa". Ria mu samo može reći gdje se nalaze ti predmeti, tako da ih igrač mora pokupiti. Radnja doživljava svoj vrhunac kada igrač sastavi sve dijelove štapa, boreći se protiv Jagar Tharna, i spašavanjem cara iz drugog svijeta.